Mann dømt for overgrep mot stedøtre
Han ble funnet skyldig i en rekke overgrep over en treårsperiode mot den eldste stedatteren, mens han ble funnet skyldig i ett overgrep mot den to år yngre søsteren da hun var ni år, skriver Stavanger Aftenblad. 71-åringen var gift med jentenes mor. Han erkjente straffskyld, selv om han hevdet at han ikke husket alt som jentene har fortalt. Mannen fikk strafferabatt for tilståelsen og for at saken lå urørt hos politiet i over ett år, fra den var ferdig etterforsket våren 2011 til tiltale ble tatt ut i juli 2012.
En 71 år gammel mann er i Stavanger tingrett dømt til to år og fire måneders fengsel for seksuelle overgrep mot sine ni og ti år gamle stedøtre.